kaapstad Archives - Ons wyntjie
Proe uitstekende wyne by die Nedbank Kaapse Wynmakersgilde Veiling Showcase
August 5, 2014 dagboek nota, nuusJohannesburg, Kaapse Wynmakersgilde, kaapstad, veilingadmin
Kaapstad: Donderdag 21 Augustus 2014 / Johannesburg: Woensdag 27 Augustus 2014
Gryp die geleentheid aan om uitsonderlike, kreatiewe wyne op die proef te stel en ervaar die toonbeeld van drie dekades se wynmaakvernuf by die Nedbank Kaapse Wynmakersgilde Veiling Showcase. Dié Showcase vind onderskeidelik op Donderdag, 21 Augustus 2014 in Kaapstad en Woensdag, 27 Augustus 2014 in Johannesburg plaas.
Die jaarlikse wynskou bied wynliefhebbers die geleentheid om die gesogte uitsoekwyne te proe wat later vanjaar onder die hamer sal gaan by die 30ste Nedbank Kaapse Wynmakersgilde Veiling in Stellenbosch.
Die Gilde, wat reeds meer as 30 jaar na wyn uitnemendheid streef, bestaan tans uit 45 lede wat saam die toppunt van Suid-Afrikaanse wyn verteenwoordig. Hierdie wynmakers word erken vir hul hoë standaard van vakmanskap en slegs wyne wat spesiaal vir die Veiling gemaak word, word jaarliks opgeveil. Die veiling is oop vir die publiek, wynversamelaars en die drank- en restaurantbedryf.
Die Gilde se funksies in Kaapstad en Johannesburg bied wyngeesdriftiges die geleentheid om hierdie skaars, innoverende veilingwyne op die proef te stel. Toonaangewende keldertrotse van die Gildelede sal ook tydens dié informele proeë wat deur die wynmakers self aangebied word, beskikbaar wees.
Showcase-besoekers sal ook die geleentheid hê om te bie op besonderse wyne van vorige Gilde-veilings wat deur die wynmakers self onderteken is tydens ‘n Stilteveiling ten bate van die Nedbank Kaapse Wynmakersgilde Ontwikkelingstrust. Dié trust is in 1999 gestig en help met die opleiding, onderrig en bemagtiging van jongmense in die gemeenskappe rondom die wynbedryf en sluit die Gilde se Protégé Program in, ‘n mentorskapskema vir jong, opkomende wynmakers.
Kaapstad Nedbank Kaapse Wynmakersgilde Showcase
R170 per person, insluitende ‘n proeglas
Kaartjies is beskikbaar bywww.webtickets.co.za
Johannesburg Nedbank Kaapse Wynmakersgilde Showcase
Die Atrium, Nedbank Hoofkantoor, Rivoniaweg 135, Sandton
Die Nedbank Kaapse Wynmakersgilde Veiling word op Saterdag 4 Oktober 2014 vanaf 09h00 by die Spier-Konferensiesentrum aangebied en is oop vir die publiek. Besoek www.capewinemakersguild.com, e-pos info@capewinemakersguild.com of skakel Tel: +27 +21 852 0408 om jou Showcase-kaartjies te koop of om uit te vind hoe jy die Veiling self kan bywoon om hierdie skaars en eksklusiewe wyne te bekom.